Δραστηριότητα 1

Επιλέγω μία διδακτική ενότητα και αναζητώ το αντίστοιχο υλικό στο Φωτόδεντρο για τη δημιουργία μικροσεναρίου.

Καταρχάς να επιλέξετε μία διδακτική ενότητα από το γνωστικό αντικείμενο που διδάσκετε. Αναζητήστε στο Φωτόδεντρο κατάλληλο υλικό με το οποίο θα μπορείτε να σχεδιάσετε ένα μικροσενάριο. Να κάνετε τις απαραίτητες επεμβάσεις που πιστεύετε ότι θα βελτιώσουν το περιεχόμενο του υλικού που επιλέξατε. Περιγράψτε αναλυτικά τα βήματα της σχεδιαστικής σας πορείας και τις περιπτώσεις εμπλοκής του διαδραστικού περιεχομένου. Στείλτε την αναλυτική περιγραφή που θα ετοιμάσετε στον επιμορφωτή σας.

μ - σενάριο

1. Τίτλος: Αποστολή μηνύματος ηλεκτρονικού ταχυδρομείου (e-mail).

2. Γνωστικό αντικείμενο ή γνωστικά αντικείμενα

Α΄ Γυμνασίου, ΕΝΟΤΗΤΑ 4: ΓΝΩΡΙΜΙΑ ΜΕ ΤΟ ΔΙΑΔΙΚΤΥΟ ΚΑΙ ΤΙΣ ΥΠΗΡΕΣΙΕΣ ΤΟΥ

Κεφάλαιο 14: Ηλεκτρονικό Ταχυδρομείο

3. Τάξη ή τάξεις στις οποίες απευθύνεται

Α΄ Γυμνασίου

4. Διδακτικοί στόχοι ή αναμενόμενα αποτελέσματα

* Nα εξηγούν τι είναι ηλεκτρονικό ταχυδρομείο και τα οφέλη του.
* Nα αναγνωρίζουν και να αναλύουν μια διεύθυνση ηλεκτρονικού ταχυδρομείου.
* Nα περιγράφουν τον τρόπο λειτουργίας του ηλεκτρονικού ταχυδρομείου.

5. Συνοπτική περιγραφή

**Πρώτη Φάση - Προετοιμασία:** Αφόρμηση με εικόνες σχετικά με την επικοινωνία και το ταχυδρομείο, γίνεται καταιγισμός ιδεών στο πίνακα. Η τεχνική που θα χρησιμοποιήσουμε είναι καταιγισμός ιδεών.

**Δεύτερη φάση - Επαφή Εκπαιδευόμενου με Δεδομένα:** Ο εκπαιδευτικός μέσω ενός βίντεο εξηγεί τι είναι το ηλεκτρονικό ταχυδρομείο και αναλύει την ηλεκτρονική διεύθυνση.

<https://www.youtube.com/watch?v=YcmZx5JLMBI>

Στη συνέχεια εκμεταλλευόμαστε το διαδραστικό βιντεομάθημα από το φωτόδεντρο που στοχεύει στην εξοικείωση με τη διαδικασία δημιουργίας και αποστολής ενός μηνύματος ηλεκτρονικού ταχυδρομείου (email).

<http://photodentro.edu.gr/v/item/ds/8521/671>

Οι τεχνικές που χρησιμοποιούνται είναι επίδειξη βίντεο συζήτηση, παρατήρηση, διάλογος.

**Τρίτη φάση - Εφαρμογή:** Με τη χρήση δραστηριοτήτων, οι μαθητές χωρίζονται σε ομάδες, δημιουργούν λογαριασμό e-mail και στέλνουν δοκιμαστικό e-mail μεταξύ τους. Οι τεχνικές που χρησιμοποιούνται είναι συζήτηση, ομάδες εργασίας.

Δίνεται το σχετικό φύλλο εργασίας.

**Τέταρτη φάση - Αξιολόγηση:** Στη συνέχεια μέσα από Ερωτήσεις – Απαντήσεις - Συζήτηση με τους μαθητές, δίνονται απαντήσεις σε τυχόν απορίες τους έτσι ώστε να παρέχεται ανατροφοδότηση στους μαθητές.

**Πέμπτη φάση - Ανακεφαλαίωση:** Γίνεται ανακεφαλαίωση μέσα από την αναφορά των πλεονεκτημάτων του ηλεκτρονικού ταχυδρομείου και ενημέρωση τι θα διδαχθούν στο επόμενο μάθημα.

6. Φύλλο εργασίας

Το φύλλο εργασίας περιλαμβάνει οδηγίες προς τους μαθητές και μαθήτριες καθώς και ασκήσεις τις οποίες καλούνται να υλοποιήσουν.